JohanHeinsen/ENO huggingface dataset:
Aalborgs Stifts Adresseavis, 1824-10-23
Ved Cancellie-Rescript af 29de f. M. er befalet, at alle Reisende forinden de gaae ombord paa Smakskibene ved Storebelt skulle være pligtige at aflevere deres Pas til Skipperen, som ved Ankomsten til Corsøer eller Nyborg. bringer dem paa Politiekammeret, hvorfra de Reisende igjen, efter et kort Ophold, kunne lade dem afhente. Trykte Plakater desangaaende skulle i det danske, tyske og franske Sprog være opslaaet paa enhver Færgejagt og vedkommende Gjæstgiversteder; ligesom ogsaa lignende Foranstaltninger, hvor de ere anvendelige, skulle træffes for andre Færgesteder i Riget.
Aalborgs Stifts Adresseavis, 1824-10-23
Den 16de October blev efter Foranstaltning af den kongelige franske Charge d'Affaires Hr. Baron Elisee de Cates, Ridder af Æreslegionen, i det keiserlige østerrigske Gesandtskabskapel høitideligholdt en Sørgefest i Anledning af Hs. høisalige Majestæt, Kong Ludvig den Attendes Død.
Aalborgs Stifts Adresseavis, 1824-10-23
Den 14de f. M. døde Contre=Admiral Hans Christian Sneedorf, Kammerherre, Ridder af Jernkroneordenen, af Æreslegionen og af Dannebrogen, Dannebrogsmand og Chef for Søe-Cadetcorpset. En anden fortjent Embedsmand, Statsraad og Committeret i Rentekammeret, Guldbrand Ahrenz, Ridder af Dannebrogen, er ogsaa i denne Tid paa en Embedsreise til Bornholm død i Nexøe.
Aalborgs Stifts Adresseavis, 1824-10-23
Den 15de f. M. kom en russisk Orlogsfregat her paa Rheden og gik til Ankers. Om Aftenen saae Man endeel russiske Officerer i Skuespilhuset. Den 14de f. M. ankom Architect C. G. Schlick her tilbage som Coureer fra Paris.
Aalborgs Stifts Adresseavis, 1824-10-23
Den 18de October opførtes første Gang paa det Kgl. Theater Brudgommen fra Mexico for fuldt Huus.
Aalborgs Stifts Adresseavis, 1824-10-23
Det er af de sædvanlige Claurenske Florstykker, beregnede for en Tidsalder, hvor alt skal være af Flor, naar det skal behage. Susannes Forhold til Grev Pralenstein og hans to Døttre ligne vel meget Cendrillons til Baronen og hans Døttre. Det Nyeste deri er Kjøkkenet med sine Apparater. De øvrige Personer har Man seet Hundrede Gange før. Spillet var i det Hele ret godt.
Aalborgs Stifts Adresseavis, 1824-10-23
En fortrinlig Violinspiller, Capelmester Rudersdorff fra Moscau, er paa en Konstreise ankommen her til Staden, og agter at give en offentlig Concert i November Maaned.
Aalborgs Stifts Adresseavis, 1824-10-23
Ved den offentligt foretagne Trækning af det 74de Kongelige Kjøbenhavnske Klasse=Lotterie blev Mandagen den 18de October 1824, overeensstemmende med Planen, udtrukket 180 Nummere, hvilket Et Hundrede og Firesindstyve Nummere udkom i følgende Orden: Cours den 19de October. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongelige Obligationer (uden Renter) 94 1/2 a 95. Nationalbank-Obligationer (af Laanet 4de Februar 1820, uden Renter) 100 1/2 a 101 Rbd. r. S. eller 1200 Rbd. Sedler pr. 100 Rbdlr. r. S. Hamborger, Laan af 1819. 3000 Bcomk. 98. Dito 4000 Bcomk. 98. - 6 pC. norske Obligationer ved Hambro & Søn 104 1/2. Norske Speciessedler pr. 10 Specier 16 1/2 a 16 1/2. - Svenske Sedler 55. - Asiatiske Actier. 90.
Aalborgs Stifts Adresseavis, 1824-10-23
Hamborg den 19de October. St. Petersborg 8 1/2. London 36, 1 1/2. - Lissabon 37 1/2. - Amsterdam k. S. 104 3/4 2 M. 105 3/8. - Kjøbenhavn k. S. 237 1/2. - Specier 1 1/4 A. Aalborg.
Aalborgs Stifts Adresseavis, 1824-10-23
Jdag fordedes, under et talrigt Liigfølge, den almeenelskede Præst, Tycho Fuhr, residerende Capellan ved Frue Kirke, og Sognepræst for Søndertranders Menighed. Kun 6 Aar. var han Præst her i Byen, indtil en heftig Sygdom bortrev ham i hans bedste Aar, til stor Sorg for hans efterladte Enke, uforsørgede Søn, og enhver, som kjendte ham. - Ved Graven, tolkede den høiærværdige Olding, Hr. Stiftsprovst Schierup, i en opbyggelig Tale det rørte Hjertes Følelse; thi Fuhr vandrede her, som den, hvis Borgerskab er i Himlen i han var en Mand, i hvis Barm ei var funden Svig, i hvis Øie Himlens Mildhed straalede, og hvis Haand redebon rakdes den Ringes Søn. Ved Budskab om Contre=Admiral Sneedorffs Død. Saa maatte da tilsidst, Din store lyse Aand! Dul Fædrelandets Stolthed, Gavn og Hæder! Af hvasse Lee i Dødens Kjæmpehaand, Udslukkes her - til Himlens større Glæder! Saamangen Yngling, hædret Mand og Ven, Som ved Din Mesterhaand Du ledte frem til Held, Skal staae nedbøjet ved Din Mindesteen, Og offre Pligters=Følelser i bittre Taarevæld. Du Ædling! lige stor i Borgens Lærrehal, Som naar, Du paa Salpeter=Skyers Midte, Opfyldte vanskelige Pligt og Kald, Og stedse større Laurbær om Din Tinding satte. O! elskte Fødeland, begræd Dit Tab af denne Mand! Men vær dog stolt, udi Din Sorg og Smerte; Thi at Du meget har, Du miste kan, Hans ikkuns alt for aarle Død os lærte. Aalborg den 21de October 1824. Liste over de til Hals indkomne og afseilede Skibe. Den 18de October. Jndkomne, J. Christensen af Aalborg, fra Newcastle. J. Schou af Aarhuus fra Amsterdam. M. N. Revsbek fra Randers. J. Christensen af Aalborg fra Horsens. Den 19de. Jndkomne, J. Jensen, S. C. Madsen, O. Lydersen, K. Hansen, H. Petersen, B. Evensen, M. Petersen, H. Olsen, alle fra Østerriisøer. Jens Johansen fra Porsgrund. - Afseilede, P. J. Hau til Kjøbenhavn. J. Nielsen til Odense. Den 20de. Jndk., G. Gundersen fra Østerriisøer. - Afseilede, C. Bay til London. N. C. Schou, og C. H. Pank til Kjøbenhavn. N. Møller til Sæbye. Den 21de. Afseilede, J. L. P. Flørnes, J. Christensen og S. Larsen til Norge.
Aalborgs Stifts Adresseavis, 1824-10-23
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-10-23
Den 21de October. Jndclarerede, Skipper M. N. Revsbech fra Randers med Tobaksblade, Sukker og Sirup m.m. J. Jensen fra Østerriisøer med Trælast og Jern. M. Pedersen H. Olsen K. Hansen og O. Lydersen fra dito med Trælast. S. C. Madsen fra dito med Steenkul og Trælast. B. Evensen fra dito med Trælast og 1 Jerngitterværk. H. Pedersen, fra dito med Steenkul. - Udclarerede, Skipper C. Jacobsen. til Svendborg med Ballast. N. Jensen til Rudkjøbing med dito. J. Sørensen til Kjøbenhavn med Havre, Rapsæd, saltede Sild og Smør m. m. O. Munch til London med Havre. Den 22de. G Gundersen fra Østerriisøer med Trælast og Jern. H. Bjørnsen og C. Simonsen fra dito med Trælast. Th. Pank, fra Newcastle med Steenkul og Slibestene m.m. J. Jensen fra Sæbye med Brænde m.m. P. Johnsen fra Christiansand med Salt. - Udclarerede, Skipper H. P. Olsen til Kjøbenhavn med saltede Sild, saltede og færske Aal og Smør m. m. J. Jensen til Nakschou med saltede Sild.
Aalborgs Stifts Adresseavis, 1824-10-23
Aalborg Kirker. Nittende Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Stiftsprovst Schierup. - Aftensang i Budolphi Kirke Hr. Henneberg; i Frue Kirke Hr. Klokker Claudi.
Aalborgs Stifts Adresseavis, 1824-10-23
Døbte. Den 16de October, Arbeidsmand J. Baunholts Datter, Kirstine, Fadd. M. Nielsens Enke, Pigen K. Nielsdatter, Vognmand L. Bram, Vertshuusholderne, M. Torp, E. Kjøler, Bødkersvend Th. Svantemann, Tjenestekarl L. Nielsen. - Den 17de, Hattemagersvend M. Daggers Datter, Elisabeth Marie, Fadd. Mad. A. Poulsen, Jfr. Ølste, Snedkermester Friis, Sadelmagermester Funck, Guldsmedmester Krøyer, Hattemagermester M. Madsen, Skipper Jørgensen, Hattemagersvendene, Olesen, Ølste og Castenius. - Stryger paa Teglgaarden, H. P. Rasmussens Datter, AnneMarie, Fadd. Tjenestepigerne, Anne og Kirstine Kjeldsdatter, Arbeidsmand Egelius, Tjenestekarlene, Jens Andersen og Palli Petersen.
Aalborgs Stifts Adresseavis, 1824-10-23
Begravede. Den 16de October, Huusmand P. Wognsen, 64 Aar. Den 18de, Arbeidsmand Poul Nielsen Kjolbyes Søn, Lauriz Christian Rosenbek, 20 Uger. Den 23de, Residerende Capellan ved Frue Kirke, Tycho Fuhr, 46 Aar.
Aalborgs Stifts Adresseavis, 1824-10-23
Ved Tallotteriets 1232te Trækning i Kjøbenhavn udkom: No. 18. 41. 74. 25. 8.
Aalborgs Stifts Adresseavis, 1824-10-23
Bekjendtgjørelser. At det har behaget Forsynet i Aftes Kl. 8 1/2 ved en rolig og stille Død, at bortkalde den i Livet almindelig yndede Jomfrue Christiane Sletting, i en Alder af 26 Aar; anmeldes herved sørgeligst paa fraværende Families og egne Vegne, af Aalborg den 22de October 1824. H. Kaarsberg.
Aalborgs Stifts Adresseavis, 1824-10-23
Torsdagen den 28de October næstkommende bliver Bal og Assemble i Klubben Enigheden, i Anledning af Hendes Majestæt vor allernaadigste Dronnings Fødselsdag, som tager sin Begyndelse og Aftenen Kl. 6 og vedvarer hele Natten, og hvortil Personer uden for Selskabet ogsaa kunne tilstædes Adgang, forsaavidt Klubbens Locale tillader det, imod Erlæggelse af 11 Mk. i Tegn pr. Entre-Billet, der bliver at afhente hos Kjøbmand J. Herskind forinden den 27de Dennes om Aftenen Kl. 7. Aalborg den 23de October 1824. Directionen.
Aalborgs Stifts Adresseavis, 1824-10-23
Løverdagen den 30te Dennes afholdes Generalforsamling i Klubben Enigheden. Directionen.
Aalborgs Stifts Adresseavis, 1824-10-23
At jeg er flyttet til de Herrer Wigelsen & Sønners Gaard ved Østeraae, har jeg den Ære at bekjendtgjøre saavel for Inden som Udenbyes, der hidtil have forundt og herefter behagentlig ville forunde mig deres Tiltroe i mine Handelsaffairer. - Aalborg den 16de October 1824. P. Weile, Viinhandler.
Aalborgs Stifts Adresseavis, 1824-10-23
Undertegnede er nylig ankommen fra Kjøbenhavn og har medbragt adskilligt Vinterpynt, saasom: couleurt figureert Plyds og Silkehatte; forskjellige Couleurer smalle og brede Foerværks Kanter til Pelse og Kaaber, samt anden moderne Besætning, som sædvanlig forfærdiges af mig. Nøiagtighed og de billigste Priser skal være Formaalet for mine Bestræbelser. Aalborg den 8de October 1824. A. K. Kaas. Blanketter, trykte efter det anordnede Schema, hvorefter Synejournalerne skrives, som medfølge Apothekerregningerne for de Syge, som have nydt frie Cuur paa offentlig Regning, faaes paa Addresse-Contoiret for 3 Mk. Tegn Bogen.
Aalborgs Stifts Adresseavis, 1824-10-23
Paa Gravensgade No. 121 i Stuen til Høire, modtages sin og grov Linnedsyening; ligeledes modtages til Brodering, Kraver, Tørklæder, Garneringer, Kapper, m.m. Alt til de billigste Priser. Pigebørn til Underviisning i Ovenstaaende, kan og modtages. Flere Bøger, saavel skrevne som trykte, ere blevne borte fra Thustrup, som han gjerne ønsker tilbage.
Aalborgs Stifts Adresseavis, 1824-10-23
Sød og skummet Melk og Fløde kan daglig faaes hos F. Sauer uden Vesterport.
Aalborgs Stifts Adresseavis, 1824-10-23
Ahorn, Elm og Kastanier, tjenlig til Omplantning kan faaes hos M. Møller i afgangne Schjellerups Sted.
Aalborgs Stifts Adresseavis, 1824-10-23
Auctioner. Efter vedkommende Udlægshaveres Begjæring bliver, Onsdagen den 27de førstkommende, om Formiddagen Kl. 10, afholdt offentlig Auction hos Hr. Kjøbmand M. Asmussen heri Byen, over en Deel Løsøre, bestaaende af gode Sengeklæder, Dækketøi, 1 Fortepiano, 1 Guld Repeteeruhr, noget Sølv med mere; hvilket herved til Liebhaberes Efterretning bekjendtgjøres. Aalborg den 21de October 1824. Schmidt.
Aalborgs Stifts Adresseavis, 1824-10-23
Jfølge tagen Bestemmelse under Skifte i Selveier Jørgen Mouritsen og afdøde Hustrue Maren Pedersdatters fælles Boe, bliver den samme tilhørende særdeles gode Gaard, Bælum Kroerkaldet, af Hartkorn 5 Tdr. 3 Skpr. 3 Fdkr. 1 Alb., beliggende i Bælum Bye og Sogn, Hellum Herred, stillet til Bortsalg ved 3de Auctioner, som afholdes Mandagen den 25de October, 8de og 22de Novbr. førstkommende, hver Dags Formiddag Kl. 11, de 2de første paa nedentegnede Herredscontoir og den 3die i bemeldte Gaard, Jblandt Conditionerne, som iøvrigt erfares ved Auctionerne, bemærkes, at med Gaarden følger indeværende Aars Afgrøde af alle Slags, Gjødningen og den nedlagte Rugsæd, samt at af Kjøbesummen nogle Hundrede Rbdlr. Umyndiges Penge vil kunne blive indestaaende i Eiendommen mod første Prioritet. Saasnart Eiendommen er bortsolgt, forauctioneres Besætningen og Boets øvrige Løsøre af alle Slags. Hellum Hindsted Herredscontoir den 4de October 1824. Muhle.
Aalborgs Stifts Adresseavis, 1824-10-23
Onsdagen den 10de November førstkommende, Kl. 10 Formiddag, bliver i Følge Forlig og Udlæg foretaget offentlig Auction hos Selveiergaardmand Jens Thomsen Kragdahl i Sortheden, i Venneberg Sogn, over hans paaboende Gaard, staaende for Hartkorn 5 Tdr. 2 Skpr., samt den udlagte Jnd og Udboe, hvoriblandt 2 Jern Bilæggere, et Stueuhr, Sengeklæder, Kjøkken- og Bryggerredskaber, i ny Kobberkjedel paa 1 Td. Rum, Gaards- og Avlsredskaber, saasom 1 Plov, 3 Harver, Vogne, og endelig Heste, Køer, Faar, m. v. Gaardens Bygninger ere ganske nye, smukt opførte, Vaaningshuset med murede Vægge, og vel indrettet, endog for en Familie uden for Bondestanden. - Gaarden ligger beqvemt i Eiendommene, som ere gode og i hvilke haves Tørveskiær i Overflødighed. Der kan ved samme holdes 4 Heste, 14 a 16 Fæekreature og 20 Faar, da ogsaa Høeavlet er godt. Den kan strax tiltrædes, og agtes ved denne Auction absolut bortsolgt. Hjørring den 17de October 1824. S. Poulsen.
Aalborgs Stifts Adresseavis, 1824-10-23
Den Major Fischer Benzon paa Kokkedahl forhen efter Kjøbecontract, nu den Kongelige Kasse ifølge Eiendomsdom, tilhørende Gaard i Attrup Bye, Torslev Sogn, staaende for Hartkorn 7 Tdr. 2 Skpr. 2 Fdkr. 2 Alb., stilles til 3de Auctioner, som holdes Torsdagene den 18de November, 2den og 16de December førstkommende, hver Dags Formiddag Kl. 11. de 2de Første paa Aagaard og den Sidste i Gaarden; hvilket herved til Lysthavendes og andre Vedkommendes Efterretning bekjendtgjøres; alt ifølge det Kongelige Rentekammers Skrivelse af 4de i f. M. Hanherredernes Contoir paa Aagaard den 17de Octbr. 1824. Kjer, constitueret Auctions-Directeur.
Aalborgs Stifts Adresseavis, 1824-10-23
Peder Andersen Sigaards paaboende Gaard i Nør øre, i Broust Sogn, af Hartkorn 2 Tdr. 7 Skpr. 3 Fdkr., som for Gjæld er udlagt den Kongelige almindelige Enkekasse, stilles til en 4de Auction, som holdes i Gaarden selv, Torsdagen den 4de November førstkommende, Kl. 12 Middag, hvortil Lysthavende indbydes. Hanherredernes Contoir paa Aagaard den 14de Octbr. 1824. Kjer, constitueret Auctions-Directeur.
Aalborgs Stifts Adresseavis, 1824-10-23
Auction. bliver i Gjøl=Præstegaard den 1ste November d. A., ifølge dens Jorders Bortforpagtning, afholdet over bemældte Præstegaards ikke ubetydelige Besætning, bestaaende af: a) 7 Bæster; hvoriblandt 1 treaars, 2de tvaars Mærplage, og 1 toaars Hesteplag; b) 4 Køer, 3 toaars Qvier, 1 toaars Stud, 1 Qvie=Nød, og 4 Kalve; c) Nogle Faar og Lam; d) 3 beslagne Vogne, 1 Plov, 2 Harver; e) Sengeklæder med Lagener til 3 Folkesenge; f) Og noget ophugget Vogntømmer, med mere. Vederhæftige Kjøbere gives 6 Ugers Credit. Ubekjendte, og ikke erkjendte Vederhæstige, betale det Kjøbte ved Hammerslaget eller stille antagelig Caution. Gjøl=Præstegaard, den 5te October 1824. R. Thorsøe.
Aalborgs Stifts Adresseavis, 1824-10-25
Udlandet. Engelland. Hertil indløbne Efterretninger fra Bombai indeholde den sørgelige Tidende, at de engelske Tropper den 17de Maj ved Rammoo imod Birmanerne have lidt et betydeligt Nederlag, efterat Engellænderne rigtignok iforveien den 11te f. M. havde uden noget synderligt Tab indtaget Staden og Kæstningen Rangoon. De detaillerede Efterretninger herom ere følgende: Den 10de løb den engelske Expedition under Gen. Campbells Commande ind i Rangoon floden, og seilede Morgenen derpaa op til Staden. Gen. Campbell vilde just opfordre Staden til Overgivelse, da Man i det Samme affyrede en slet sigtet Salve fra Batteriet, hvilket dog strax ved det første Lag fra den engelske Fregat bragtes til at tie. 2 Brigader beordredes derpaa til at gjøre Landgang, hvilket skeete saa hurtig, at efter 20 Minuters Forløb vaiede det brittiske Flag i Rangoon, uden at endog et Geværskud var løsnet, Fjenden flygtede til alle Kanter, men slæbte 7 fangne Europæer bort med sig i Lænker. Førend Engellænderne indtoge Staden, vare Jndbyggerne flygtede derfra paa 100 Mennesker nær. De indtoge derpaa ogsaa Øen Cheduba, hvorpaa de seilede længere op i Floden og befriede de 7 Fanger. - Om Fægtningen ved Rammod den 17de Maj have Engellænderne leveret følgende Beretninger: Efterat Tropperne paa begge Sider i nogen Tid havde staaet nær ved Hinanden, rykkede Fjenden den 13de Mai med 10000 Mand mod Ramod og besatte de nærliggende Høie, hvorfra han den følgende Dag blev fordreven. Den 15de rykkede han paany frem og angreb den 17de den venstre Flanke, bestaaende af Provindstalmiliz, der ogsaa strax paa alle Kanter tog Flugten. De regulaire Tropper maatte ifølge heraf ogsaa trække sig tilbage, og til deres Ulykke sætte over en Flod. Fjenden, fulgte efter dem, understøttet af Cavalleriet; Enhver maatte redde sig, som han bedste kunde, paa Modstand var likke at tænke. 5 Officerer, og deriblandt 2 Capitainer, bleve dræbte, (Antallet af de Gemene angives ikke), de Øvrige undslag; Alt flygtede til Chittagong, hvorhen ifølge senere Beretninger mange Tropper ere ankomne fra det Jndre af Landet, og hvor Man endnu venter flere fra Dacca. Ogsaa fra Madras ere 2 Regimenter og 210 Mand Artillerie beordrede derhen. Fjenden var ved det sidste Angreb 5000 Mand stærk, og det bemærkes derved, at næsten alle de fjendtlige Tropper vare forsynede med europæiske Geværer. En senere Efterretning siger, at Birmanerne have indtaget Chittagong, hvorved Engellænderne have mistet 500 Mand. Den 9de Junii var en Afdeling Fodfolk og Artillerie fra Madras afseilet derhen til Forstærkning. J Madras og Calcutta rasede i Mai og Junii Cholera morhus paa det Hæftigste. Engellænderne tilskrive deres Tab især deres asiatiske Bundsforvandte, der slygtede for Tiden. Rajahen af Arrakan og andre birmanniske Overhoveder udstædte et Brev til Engellænderne (som de kalde Bengaler) fuldt af hyklersk Deeltagelse, hvori de give dem selv Skyld for Ulykken, som de, der havde angrebet, da Man med det Gode vilde have underhandlet og forligt sig med dem.
Aalborgs Stifts Adresseavis, 1824-10-25
Den engelske Consul i Algier, Macdonald, er ankommen til London med den af Deyen underskrevne Convention, som Man lover, siden at ville meddeele.
Aalborgs Stifts Adresseavis, 1824-10-25
Spanien. Urolighederne vedvare. En Efterretning herfra siger, at en constitutionel Guerilla har den 1ste d. M. indtaget Staden Tarancon, omtrent 12 Mile fra Madrid, hvor de ombragte Alcalden, 3 andre Medlemmer af den borgerlige Øvrighed, og 11 Personer af Folket, for at hævne 2 af deres Kammeraders Død, der nylig vare blevne henrettede i Madrid for at have oprettet Constitutionsstenen i Tarancon. Guerillaen drog derpaa ubehindret tilbage igjen fra Tarancon. Fra Valencia hedder det ogsaa, at 1500 Constitutionelle vare landede i denne Provinds og vare i Anmarsch mod Staden Valencia; men et fransk Blad vil dog ikke ganske tilstaae dette, men fortæller derimod, at de Constitutionelle paa 2 Steder i Provindsen Valencia havde forsøgt paa at gjøre Landgang, paa det ene Sted, med 150, paa det Andet med 200 Mand, men havde igjen indskibet sig, saasnart de havde bemærket, at Man havde truffet de behørige Forholdsregler til deres Modtagelse. J Barcellona havde Man begyndt at bortsende derfra Alle dem, der fra andre cataloniske Stæder flygtede dertil; men denne Forholdsregel har havt den sørgelige Virkning, at Hine, efterat være kommen hjem, ere Alle blevne myrdede, hvorfor Man i Barcellona for det Første har standset med at bortsende Flygtningene. - Ved Aranjues skal en stor Deel af Kongens Heste være bortrøvet fra Græsgangene, hvilket og, som Man bemærker herved, skeete fleregange under Joseph Buonaparte. J Madrid anstiller Man endnu bestandig Huusundersøgelser, og Man har nylig ført Personer for Retten, hos hvilke Man havde fundet Aftryk af Constitutionen eller Gen. Riegos Billede. Efterat forrige Finantsminister Erro var bleven paagrebet, lagde Man Beslag paa hans Papirer, og undersøgte dem, men fandt Jntet deri, hvorfor han kunde anklages. Man holder ham alligevel for indviklet i Gen. Cruzes Sag, især da han er arresteret ifølge en Cabinetsordre.
Aalborgs Stifts Adresseavis, 1824-10-25
Fra Krigsministeren er udkommet den befaling, at for Fremtiden ingen royalistisk Militair, hvad han endog har begaaet, maa føres til et offentligt Fængsel, men arresteres i hans Caserne og dømmes af hans Chef. - Som det hedder, tales der atter i Madrid stærkt og Jnqvisitionens Gjenindførelse. - Et fransk Blad forsikkrer, at det ny spanske Laan i Madrid er den 28de f. M. afsluttet med 3 af de første pariser Huse, men at enhver Anerkjendelse af Corteslaanene er forkastet af alle Ministrene, paa Finantsministeren nær.
Aalborgs Stifts Adresseavis, 1824-10-25
Blandinger. Dampskibet Prindsesse Wilhelmine har gjort sin sidste Reise fra Lübeck til Kjøbenhavn og tilbage igjen, dets 8 Timers Ophold i Kjøbenhavn iberegnet, i 52 Timer.
Aalborgs Stifts Adresseavis, 1824-10-25
Den bekjendte Lord Strangford er af den engelske Konge udnævnt til Baronet af det forenede Kongerige med Titel af Baron Strangford af Clontarf (Grevskabet Dublin.
Aalborgs Stifts Adresseavis, 1824-10-25
Man siger, at et stort Jordskjælv har fuldkommen ødelagt en stor Deel af Jerusalem, Omars Moschee (det forhenværende salomoniske Tempel) og den hellige Grav.
Aalborgs Stifts Adresseavis, 1824-10-25
Ved et Hesteveddeløb i Grønningen har en 12aarig Pige, vundet Prisen med en Hest, som hun selv havde dresseret.
Aalborgs Stifts Adresseavis, 1824-10-25
Ved Neuschatel er fundet 600 romerske Sølvmønter fra Consulernes og Keisernes Tider.
Aalborgs Stifts Adresseavis, 1824-10-25
Ved Vincennes i Frankerig har Man fundet 2 Børn paa 5 og 6 Aar myrdede. Det Uhyre, som Man tiltroer denne Rædselsdaad, er arresteret.
Aalborgs Stifts Adresseavis, 1824-10-25
Den ulykkelige Mit Bathursts Liig er endelig, efter 6 Maaneders Forløb, fundet i Tiberen.
Aalborgs Stifts Adresseavis, 1824-10-25
J Brussel er i denne Tid en Mængde falske Mønter, især franske hele og halve Kroner og 5 Frankstykker, i Omløb, Bladet Etoile melder, at ved en Ret i Nordamerica er det med 16 Stemmer mod 6 afgjort, at der ingen Dievel er til!! Næsten hele Rom sættes i Bevægelse ved at det hellige Aar nærmer sig. De Reparationer, der foretages med alle Kirkerne, sætter et stort Antal Mennesker i Arbeide.
Aalborgs Stifts Adresseavis, 1824-10-25
Kommandanten i Citadellet ved Erfurt skal være kasseret som Deelagtig i demagogiske Planer. Efter Forlydende er ogsaa i Stuttgardt skeet endeel Hæftelser, hvoriblandt nævnes de Er Deputerede Hr. Kefsler og List(forhen Redaktør af den tydske Jagttager), foruden flere Embedsmænd og Advokater. Kun een af dem havde itide pakket ind. J Tübingen ere ligeledes 10 Studentere, arresterede.
Aalborgs Stifts Adresseavis, 1824-10-25
J Tharingen er Høsten faldet saa rigelig ud, at Man i Weimar og Gotha har maattet erindre om, at sætte Kornet, der ikke kunde rummes i Laderne, saaledes, at der ingen Jldebrand var at befrygte og at Adgangen til Husene ikke blev spærret. J det Würsburgske skal Man i et halvt Aarhundrede ikke have havt saa rig en Høst. Landssecretairen i Værmelands-Lehn, Lagman Kleman, er, for at have angrebet og bortødslet offentlige, ham betroede Penge til et anseeligt Beløb, dømt til at have sit Embede forbrudt, staae 2 Timer i Gabestokken, derpaa arbeide i 5 Aar i Malmøe Fæstning, saavelsom at erstatte det Forødte med 6 pCt. Rente.
Aalborgs Stifts Adresseavis, 1824-10-25
Fra Frankfurt an der Oder skrives: Det er et paafaldende og paa visse Stæder Frygt opvækkende Naturphænomen, at stedse flere smaa Vande og Brønde udtørres, og ogsaa Floderne have saa lavt Vand. Oderstrømmen kan saaledes næsten ikke meere beseiles.
Aalborgs Stifts Adresseavis, 1824-10-25
Paa den sardiniske Gesandts Vogn, i Paris, gik nylig Qvasterne bagpaa itu, og alle tre Tjenerne, der holdt fast i dem, styrtede til Jorden. De To kom temmelig lykkelig derfra, men Jægeren var saa ulykkelig, at Hjulene gik over hans Legeme. Han skal dog nu være i Bedring.
Aalborgs Stifts Adresseavis, 1824-10-25
J Storhertugdømmet Hessen er befalet, at alle Jøde børn skulle besøge de christelige Skoler og Løverdagen ligesaavel som de andre Dage. Dog skulle de om Løverdagen være frie for at regne og skrive.
Aalborgs Stifts Adresseavis, 1824-10-25
J Portugal har Man nylig begyndt med den indbyrdes Underviisning.